**Principper for rammestyring af Bakkens 5-årsplan 2013 – 2017**

Oprindeligt dokument: Mette og Mik, 19. marts 2014 (besluttet på fællesmøde 27.3.14 og efterfølgende på GF 23.4.14)

Tilrettet dokument : Mette og Helge, 15. februar 2015. Besluttet på fællesmøde 24. februar 2015.

Baggrund

I vinteren 12/13 blev der afholdt en række cafemøder, hvor vi diskuterede, hvilke ”sjove” projekter, og hvilke vedligeholdelses-projekter, vi skulle finde finansiering til indenfor en 5-årsperiode. Timingen var oplagt af flere grunde:

- Bakken var kommet i en alder, hvor større vedligeholdelsesprojekter måtte forventes.

- Der var lyst og energi til at få lavet helt nye projekter/tiltag – skabe noget nyt

- Flere af vores store lån blev indfriet med udgangen af 2014.

Med ønsket om at have et stabilt GEF og samtidig have mulighed for sjove projekter samt kedelige

vedligeholdelsesaktiviteter blev ideen med en 5-årsplan født: Et isoleret regnskab, der ideelt set ikke påvirker vores løbende driftsøkonomi. Finansieringsmodellen går ud på følgende principper:

A. Vi holder uændret GEF mht. ”Afskrivninger” (226.126 kr.) de næste 5 år, dvs. til og med 2017. I takt med at lånene indfries lægges de tilsvarende afdrag i puljen til projekterne. Dette blev i alt for de 5 år 772.369 kr.

B. Vi lagde vores opsparing (127.784 kr.) ind i projektpuljen

C. Det årlige beløb (40.000 kr.), som vi ”plejer” at bruge på ”Anlægsarbejder” fastholdt vi. I alt for de 5 år, dvs. til og med 2017, 220.000 kr., der også løbende lægges ind i projektpuljen.

Dette resulterer i, at vi har en projektpulje på i **alt 1.100.153 kr.**

Da vores likviditet er rimelig god, blev det aftalt, at projekterne kunne bruge deres penge i den takt, de havde brug for det og ikke skulle vente på, at vi først fik sparet op.

**Principperne for rammestyringen af projektpuljen**

1. Der nedsættes en 5-årsgruppe, der består af kassereren, et medlem fra bestyrelsen og et fra

Vedligeholdelsesgruppen. 5-årsgruppens opgave er at være ejer af 5-

årsplanens regneark således at forstå, at denne har ansvaret og dermed svaret på, hvorfor de

enkelte tal er, som de er i regnearket. Denne gruppe vil også være oplagt sparringpartner, når der

skal rokeres rundt på bevillingerne.

2. Evt. ændringer til finansieringsbeløbet (den samlede projektpulje) og –metoden (punkt A - C

ovenfor) besluttes hvert år på Generalforsamlingen sammen med årets budgetramme for de

enkelte projekter.

3. 5-årsgruppen sørger for at indhente årets budgetestimater fra projekterne inden den 1. februar

4. Hvert år udarbejder 5-årsgruppen en oversigt over den oprindelige budgetramme, årets forbrug og restbudget for hvert af de projekter, der indgår i 5-årsplanen. Oversigten skal være

færdigbehandlet på Fællesmødet inden Generalforsamlingen, hvor budgetrammerne for de enkelte projekter besluttes hvert år.

5. Ændringer indenfor den samlede, uændrede projektpulje (nye projekter, ændrede projektbudgetter osv.) besluttes hvert år på Generalforsamlingen .

6. Hvis et projekt ønsker at ændre sit vedtagne budget i det igangværende år, skal projektet

fremlægge ønsket, planer og forslag til finansiering for fællesmødet. Det er frit for projektet at

konsultere 5-årsgruppen for at få gode råd.

7. Overskrider et projekt sit samlede budget i det igangværende år, skal projektet på et fællesmøde fremlægge problemet samt forslag til, hvorledes dette merforbrug finansieres, f.eks. ved at et andet projekt afstår et tilsvarende beløb af

sit samlede budget [eller overskridelsen finansieres af bufferpuljen i 5 års budgettet]. Kan fællesmødet ikke finde finansiering indenfor den samlede projektpulje, føres det manglende beløb over i driftsregnskabet.

8. De budgetterede penge, som projekterne ikke når at bruge et givent år føres tilbage til

projektpuljen, hvorfra det så kan hentes i de kommende budgetår. På denne måde sikrer vi, at vi på en og samme gang har styr på vores samlede økonomi, og at udsving i projekternes fremdrift (forbrug af penge) ikke påvirker GEF

9. Hvis der ved udgangen af 2017 fortsat er uforbrugte midler i 5 års budgettet, som er besluttet til bestemte projekter, der endnu ikke er afsluttet, videreføres disse midler som udgangspunkt til projektet er afsluttet, medmindre generalforsamlingen i 2018 beslutter ikke at videreføre projekterne.